CELEX: 62014TN0514
Language: sl
Date: 2014-07-09 00:00:00
Title: Zadeva T-514/14: Tožba, vložena 9. julija 2014 – Hispavima proti Komisiji

8.9.2014   
            
            
               SL
            
            
               Uradni list Evropske unije
            
            
               C 303/49
            
         Tožba, vložena 9. julija 2014 – Hispavima proti Komisiji
   (Zadeva T-514/14)
   2014/C 303/57
   Jezik postopka: španščina
   
      Stranki
   
   
      Tožeča stranka: Hispavima, SL (Murcia, Španija) (zastopniki: A. Ward, A. Barba in J. Torrecilla, odvetniki)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               na podlagi člena 263 PDEU izpodbijan sklep razglasi za ničen v delu, v katerem je z njim razglašen obstoj državne pomoči in od investitorjev v gospodarskih interesnih združenjih (GIZ) zahtevano njeno vračilo;
            
         
               —
            
            
               podredno, ugodi navedenim predlogom in ne upošteva naloga za vračilo domnevnih pomoči iz člena 4.1 in fine Sklepa, ker je v nasprotju z načeli pravne varnosti in zaupanja v pravo, saj v nobenem primeru ni mogoče naložiti vračila na datum pred objavo sklepa o začetku postopka v ULEU, torej 21. septembra 2011; poleg tega naj prizna obstoj varstva zaupanja v pravo tistim GIS, ki so izpolnjevali objektivne pogoje za uporabo spornih davčnih ugodnosti pred objavo Sklepa z dne 2006 v ULEU;
            
         
               —
            
            
               razglasi delno ničnost člena 2 Sklepa in razglasi, da metodologija, predlagana v točkah 263 in 269 Sklepa za določitev domnevne prednosti, ki jo morajo investitorji vrniti, ni v skladu s pravom in bi morala vključevati nekatere odbitke, ki niso bili upoštevani;
            
         
               —
            
            
               razglasi delno ničnost člena 4.1 Sklepa, ker naj bi Komisija očitno prekoračila svoja pooblastila s tem, da je v členu 4.1 Sklepa razglasila ničnost pogodbenih določil, ki so določale povračilo škode v korist investitorjem, če bi bile davčne prednosti španskega sistema poslovnega najema razglašene za nezakonito državno pomoč in
            
         
               —
            
            
               Evropski komisiji naloži plačilo stroškov.
            
         
      Tožbeni razlogi in bistvene trditve
   
   Tožbeni razlogi in bistvene trditve so podobni kot v postopku Duro Felguera/Komisija, T-401/14, Bankia/Komisija, T-700/13 in Derivados del Flúor/Komisija, T-500/14.